Geeske Kruseman | Museum Het Leids Wevershuis
You are here: Home › Geeske Kruseman
Tag Archives: Geeske Kruseman BCom (Ondernemingsbestuur) Voltyds • Akademia
BCom (Ondernemingsbestuur) VoltydsNeil Muller2020-05-20T11:35:48+02:00
’n Toepaslike graadkwalifikasie as wegspringplek vir ŉ suksesvolle loopbaan word al belangriker in die moderne kennisekonomie. Nie net dui navorsingsresultate daarop dat gegradueerdes wat werkloos is slegs ’n baie klein deel van die werkloosheidspoel in enige land uitmaak nie, maar dat gegradueerdes in die werksplek gemiddeld groter inkomste verdien as werknemers daarsonder.
Graadstudies is daarop gemik om vir studente ’n stewige teoretiese onderbou van die studieveld te gee. By Akademia poog ons om ons studente ook in hul menswees te ontwikkel sodat suksesvolle student die arbeidsmark met selfvertroue en volwassenheid kan betree.
WAT KAN EK MET BCOM (ONDERNEMINGSBESTUUR) DOEN?
Die BCom (Ondernemingsbestuur)-graadkwalifikasie is deur akademici en sakeleiers saamgestel om vir jou ’n stewige fondasie in bestuur en sakebedrywighede te bied. Die uniekheid van die program lê in die feit dat dit vir jou deure in elke afdeling van ’n onderneming kan oopmaak weens die aard van die modules waaruit die program saamgestel is.
Die program bestaan uit 20 jaarmodules wat oor ’n tydperk van drie tot sewe jaar geneem kan word. As jy die BCom (Ondernemingsbestuur)-graad suksesvol voltooi, beskik jy oor ’n NKR-vlak 7-kwalifikasie, asook ’n breër insig oor elke aspek van ’n sakeonderneming en vaardighede om jou eie sakeonderneming op die been te bring.
KWALIFISEER EK OM BCOM (ONDERNEMINGSBESTUUR) TE STUDEER?
Handelsreg is ŉ belangrike komponent van enige onderneming. Hierdie module dek verskeie aspekte van die reg, onder andere basiese beginsels, bronne van die Suid-Afrikaanse reg, arbeidsreg, kontraktereg en ondernemingsvorme.
Die module Bedryfskommunikasie bied grondbeginsels van bedryfskommunikasie binne die Suid-Afrikaanse sakeomgewing.
Bedryfsetiek stel die student aan die belangrike morele kwessies bloot wat in verskeie sakekontekste na vore tree. Dit bied ’n begrip vir die morele, maatskaplike en ekonomiese omgewings waarbinne daardie probleme plaasvind en stel etiese konsepte relevant tot probleemoplossing bekend. Dit bevorder ook die ontwikkeling van die nodige redeneringsvermoë en analitiese vaardighede om sodanige probleme op te los.
Hierdie module bied ’n begrip vir hedendaagse inligtingstelsels.
Die module bied aan studente kennis van algemene bestuursbeginsels, asook vaardigheid om die kennis prakties toe te pas. Daar word in besonder klem gelê op die bestuursfunksies van beplanning, organisering, leiding en beheer sodat studente goed voorbereid is om as bestuurders, werkers of entrepreneurs ’n bydrae tot die gemeenskap en sakegemeenskap te lewer. Die module bied ook kennis van en vaardigheid in hedendaagse bestuurskwessies.
Entrepreneurskap en Kleinsakebestuur
Entrepreneurskap vorm die hart van enige ekonomie, terwyl kleinsakeondernemings ŉ bydrae tot werkskepping lewer. Elkeen het egter unieke behoeftes en uitdagings. Hierdie module bied ŉ oorsig oor entrepreneurskap en kleinsakebestuur binne die Suid-Afrikaanse konteks.
Aankope- en Operasionele Bestuur
Hierdie module bied ’n praktiese toepassing van die teoretiese beginsels van die operasionele funksie en die bestuur daarvan in verskeie tipes sakeondernemings.
Die module bied ŉ oorsig oor die basiese beginsels en sfere van rekeningkunde en finansiële rekeningkunde, asook die ontleding en vertolking van finansiële state.
Die module bied ‘n diepliggende kennis van finansiële teorie en praktyk in die Suid-Afrikaanse konteks, asook ‘n omvattende oorsig oor persoonlike finansies.
Menslikehulpbronbestuur en Arbeidsverhoudinge
Die module bied ‘n oorsig oor die belangrikste aspekte rakend die bestuur van menslikehulpbronne en arbeidsbetrekkinge in ’n organisasie.
Die module bied diepliggende teoretiese en praktiese kennis van bemarkingsbestuur in hedendaagse organisasies.
Die hedendaagse sakeomgewing is onvoorspelbaar en bring verskeie veranderinge mee wat strategies bestuur moet word. Strategiese bestuur is ’n noodsaaklike, deurlopende proses om strategieë te formuleer en te implementeer wat ’n onderneming in staat stel om ’n optimale posisie in die mark te beklee en mededingende voordeel te behou ten einde winsgewendheid te verseker. Hierdie module bied ’n oorsig van die strategiese beplannings- en implementeringsprosesse wat deur hedendaagse organisasies uitgevoer word.
Hierdie module fokus op belangrike aspekte wat deel vorm van voorsieningskettingbestuur, insluitende aankope, integrasie, strategiese verkryging, verskafferevaluering en -seleksie, prestasiemeting, kostebestuur, onderhandelinge, lenige produksie, logistiek ensovoorts. Hierdie aspekte word ook gebruik om aan te dui hoe ŉ onderneming mededingende posisie kan verbeter
Die Bestuur van Innovasie en Tegnologie
Die module bied ’n oorsig oor die bestuur van innovasie en tegnologie.
Die module bied insig in die metodologie van wêreldwye sakebestuur en strategieë, in die konteks van die wêreldwye sakeomgewing. Die hoofdoel is om bestuurders en ander beamptes wat by wêreldwye sakebestuurpraktyk betrokke is, met die nodige insig en toepassings toe te rus. Hulle verteenwoordig die mense wat direk deur die voortdurende proses van globalisering geraak word.
Verpligtend: Wiskunde, Rekeningkunde of Besigheidsvakke – 50% (Graad 12-skoolvlak)
Minstens ’n 4 (50-59%) in elk van vier erkende NSS 20-kredietvakke (waarvan ten minste een Engels of Afrikaans moet wees) uit die lys van aangewese hoër- onderwystoelatingsvakke behaal
DOEN NOU AANSOEK OM ‘N BCOM (ONDERNEMINGSBESTUUR)-GRAAD TE STUDEER